CELEX: 62017TN0247
Language: fi
Date: 2017-04-27 00:00:00
Title: Asia T-247/17: Kanne 27.4.2017 – Azarov v. neuvosto

19.6.2017   
            
            
               FI
            
            
               Euroopan unionin virallinen lehti
            
            
               C 195/43
            
         Kanne 27.4.2017 – Azarov v. neuvosto
   (Asia T-247/17)
   (2017/C 195/57)
   Oikeudenkäyntikieli: saksa
   
      Asianosaiset
   
   
      Kantaja: Mykola Yanovych Azarov (Kiova, Ukraina) (edustajat: asianajajat G. Lansky ja A. Egger)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan SEUT 263 artiklan nojalla Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta 3.3.2017 annetun neuvoston päätöksen (YUTP) 2017/381 (EUVL 2017, L 58, s. 34) sekä Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 208/2014 täytäntöönpanosta 3.3.2017 annetun neuvoston täytäntöönpanoasetuksen (EU) 2017/374 (EUVL 2017, L 58, s. 1) siltä osin kuin ne koskevat kantajaa
            
         
               —
            
            
               määräämään unionin yleisen tuomioistuimen työjärjestyksen 64 artiklan nojalla tiettyjä prosessinjohtotoimia ja erityisesti
               
                           —
                        
                        
                           esittämään kysymyksiä neuvostolle
                        
                     
                           —
                        
                        
                           kehottamaan neuvostoa lausumaan kirjallisesti tai suullisesti tietyistä riitaan liittyvistä kysymyksistä
                        
                     
                           —
                        
                        
                           pyytämään tietoja asianosaisilta tai kolmansilta, kuten muun muassa komissiolta, EADS:ltä ja Ukrainalta
                        
                     
                           —
                        
                        
                           pyytämään esittämään asiaan liittyviä asiakirjoja ja asiakirjojen otteita
                        
                     
         
               —
            
            
               velvoittamaan neuvoston korvaamaan oikeudenkäyntikulut työjärjestyksen 87 artiklan 2 kohdan mukaisesti.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu perusoikeuksien loukkaamiseen
               Ensimmäisessä kanneperusteessaan kantaja vetoaa omaisuudensuojan ja elinkeinonharjoittamisen vapauden loukkaamiseen. Lisäksi kantaja väittää, että toteutetut rajoittavat toimenpiteet eivät olleet oikeasuhteisia.
            
         
               2)
            
            
               Toinen kanneperuste perustuu ilmeiseen arviointivirheeseen.